Կան մտքերի ու կուտակւած մօտեցումների չբարձրաձայնւող փաթեթներ, որոնց մասին գործում է լռելու տեղական չգրւած իւրայատուկ օրէնք: Սկսենք այսպէս ասած՝ «սեւսպիտակ» լուսանկարների շրջանից: Եւ այսպէս՝ գրապահոցում եղած հին լուսանկարների հաւաքածոն թերթելով՝ նկատում ես գնդած գլուխներով, կողք-կողքի կանգնած ու վառւած թշերով երեխաների, որոնք այսօրւայ նկարագրութեամբ՝ համահաւասար սանրւածքով աշակերտների կուտակումներ են: